
****

**Kirken på Nøtterøy**

**Nøtterøy menighetsråd**

**PROTOKOLL FRA MØTE I NØTTERØY MENIGHETSRÅD 8/2-2017**

På BMS

Tilstede: Aud Bjugstad Reppen, Trond Øyvind Kristiansen, Irene Lindhjem Grytnes, Kristian Torød Flakstad Stine-Marie Schmedling, Iselin Skagen, Ellen Elisabeth Wisløff, Eva Gilje, Anne Aashamar og Sokneprest Inger Bækken

Meldt forfall: Tomas Collin, Anne Norheim Rød, Anett Sudland Kristiansen

**Åpning ved Inger Bækken**

**Saksliste**

**Sak 8/2017 Godkjenning av innkalling og protokoll fra 11/1-2017**

**Sak 9/2017 Diakoni**

**Sak 10/2017 Regnskap NMR**

**Sak 11/2017 Utleiereglement for BMS**

**Sak 12/2017 Oppfølging og orienteringer fra pågående arbeid:**

**Sak 14/2017 Orienteringer fra råd og utvalg**

**Eventuelt**

**Sak 8/2017 Godkjenning av innkalling og protokoll fra 11/1-2017**

**Vedtak Innkalling til møtet 8/2-17 og protokoll fra 11/1-17 godkjent.**

**Sak 9/2017 Diakoni**

Diakon Dag Litleskare orienterte om diakoniarbeidet i menighetene på Nøtterøy med utgangspunkt i diakoniplanen. Det er et bredt og omfattende arbeid som utføres av stab og frivillige. Rådet ga positive tilbakemeldinger spesielt i forhold til bredden av oppdragene, arrangementet «Skaperverkets søndag», og kursserien i høst «Godt liv hele livet» i samarbeid med bispedømmekontoret. Vi ser fram til spennende samarbeid og nye muligheter også i Færder.

**Vedtak:** **Saken tas til orientering**

**Sak 10/2017 Regnskap NMR**

**Vedtak:**

**Fremlagt regnskap godkjennes.**

Nøtterøy menighetsråd har et mindreforbruk/overskudd i 2016 på kr. 103.191,56.

Kr. 103.191,56 avsettes til Nøtterøy menighetsråds disposisjonsfond 55600004. Budsjettet endres tilsvarende. Det tas forbehold om revisors godkjennelse. Når revisjonsberetningen foreligger og er vedtatt, blir disponeringen ført i regnskapet for 2017»

**Sak 11/2017 Utleiereglement for BMS**

**Bakgrunn for saken:**

BMS er nå ferdig pusset opp. Menighetsrådet bør se på muligheter for å øke inntektene

på utleie. Leiesatsene er lave. Saken er drøftet i felles lederforum som anbefaler at utleiesatsene

bør økes både på Teie, Torød og BMS.

**Vedtak**

1. Husregler og utleiesatser for Borgheim menighetssenter endres i punkt 1. 6. 7 og 8. AU får fullmakt til å endre ordlyden i reglementet.
2. Alkoholservering tillates i private arrangementer. (Vedtatt med flertall)
3. Utleietakstene økes. For leie av 1 dag, hovedsal inkl. kjøkken og dekketøy til lag og foreninger utenom kommunen og for private arrangementer kr. 2000 (jfr. punkt 6 og 7)
4. Nytt punkt med utleietakster for en helg kr.4000.
5. Utleie av øvrige rom endres forholdsmessig.
6. Det utarbeides en takst for leie av hele senteret til arrangementer.
7. Aldersgrense for å leie BMS til private arrangementer settes til 25 år.
8. Leieavtalene gjennomgås spesielt i forhold til mulighet for alkoholservering.
9. Menighetsrådet ber fellesrådet endre fordelingsnøkkel av husleieinntektene.

**Sak 12/2017 Oppfølging og orienteringer fra pågående arbeid**

**Kirkekaffekomiteen:** Komiteen har utarbeidet huskelister og plakater. Komiteen tar ansvar for bemanning 26.februar Fastelavnssøndag.

**Kirkeverter fra korskolen**: Det har vært møte mellom korskoleleder, ledende sokneprest og leder i menighetsrådet. Korskoleleder foretar en ringerunde for å invitere til å være en del av den faste kirkevertstaben. Menighetsrådsleder har utformet brev som sendes ut. Korskolen inviteres til å ha «ekstravertskap» på søndager korskolen synger.

**Konserter, arrangementer på våren.** Aud Reppen kan bistå praktisk på konserten 12/2-17.

**Lysplan i Nøtterøy kirke.** Ny plan for belysning i kirken er til behandling før den blir sendt riksantikvaren for godkjenning.

**Luther jubileet:** arbeidet med planlegging av arrangementene kommer i gang.

**Vedtak:** **Orienteringene tas til etterretning.**

**Sak 14/2017 Orienteringer fra råd og utvalg**

**AU.** Protokoll fra møtet 24/1-17 godkjent.

**Færder kirkelige fellesnemd**: Arbeidet pågår i henhold til oppsatt periodeplan. Staben skal ha fellesarrangement 10/2-17. Arbeid med organisering av arbeidsoppgaver og plassering av kontorer er i prosess.

**Misjonsutvalget** planleggingsmøter i forhold til reisen til Filipinene blir holdt for ungdommene med foreldre og de andre reisende denne uka.

**Eventuelt**

**Høring for ordning av utpeking av biskoper.** Høringen er orienteringssak på fellesrådsmøtet. NMR ønsker engasjement i saken og avklaring på hvordan rådene skal håndtere det.

**Kirkemøtet**

Vedtak fra kirkemøtet ligger på Kirkerådets sider.

Gudstjenesteutvalget må se på konsekvenser av forslaget om forenklet musikk og ny dåpsliturgi**.**

Nøtterøy 9.2.2017

Ellen E. Wisløff

Leder